Ажлын баримт: 3001 /- -

**АУДИТ ХИЙГДЭХ НЭГЖ:**  Дундговь аймгийн Төсвийн ерөнхийлөн захирагчийн

харъяаны байгууллагуудын Шилэн данс

**ДОТООД АУДИТЫН НЭГЖ:** Дундговь аймгийн Санхүүгийн

хяналт, аудитын алба

* **ДОТООД АУДИТЫН АЖЛЫН ТАЙЛАН -**

**АУДИТЫН НЭР:** Дотоод аудит 2021 оны эхний хагас жилийн шилэн дансны үйл ажиллагаа

**Жил:** 2021 он

**Огноо: 2021 он**

**АУДИТ ХИЙГДСЭН БАЙГУУЛЛАГА: Дундговь ТЕЗ-ийн харъяаны байгууллага**

**АУДИТ ХИЙГДСЭН ОБЪЕКТ: Дундговь ТЕЗ-ийн харъяаны байгууллагуудын**

**Шилэн дансны 2021 оны 2 дугаар улирлын цахим сүлжээний мэдээлэл**

**АУДИТЫН ТӨРӨЛ: Дотоод аудит**

**АУДИТЫН ХУГАЦАА: 2021.07.01 - 2021.07.20**

**Дотоод аудитын нэгжийн дарга: Г.Зоригт**

**Аудитын багийн ахлагч: С.Бархасмаа**

**Аудитын багийн гишүүд: Б.Батсайхан**

**АГУУЛГА**

**ТАЙЛАНГИЙН НЭГТГЭЛ**

1. **ТАНИЛЦУУЛГА**
2. **АУДИТЫН ЗОРИЛГО БА ЦАР ХҮРЭЭ**
   1. **Аудитын зорилго**
   2. **Аудитын цар хүрээ**
3. **АУДИТЫН ҮР ДҮН**
   1. **Илэрсэн асуудлууд**
   2. **Дүгнэлт**
   3. **Зөвлөмж**
4. **ХАРИУ АРГА ХЭМЖЭЭ**

**Нэг. ТАНИЛЦУУЛГА**

2021 оны эхний хагас жилийн Төсвийн ерөнхийлөн захирагчийн харъяаны төсвийн болон орон нутгийн өмчит хуулийн этгээдийн Шилэн дансны цахим сүлжээнд байршуулах мэдээлэлийн үйл ажиллагааны хэрэгжилтэнд Төсвийн болон Нягтлан бодох бүртгэлийн тухай хууль, Шилэн дансны тухай хууль, Мэдээллийн ил тод байдал ба мэдээлэл авах эрхийн тухай хууль, Төрийн болон орон нутгийн өмч хөрөнгөөр бараа ажил, үйлчилгээ худалдан авах тухай хууль, Засгийн газрын 2016 оны 01 дүгээр сарын 11-ний өдрийн 29 дүгээр тогтоолоор баталсан “Шилэн дансны цахим хуудсанд тавигдах мэдээллийн агуулга, нийтлэг стандартыг тогтоох журам” түүнийг даган гарсан холбогдох заавар, журмуудын хэрэгжилт, мэдээлэл байршуулахад тулгарч буй асуудлуудыг дүгнэх, эрсдлээс урьдчилан сэргийлэх, илэрсэн зөрчил дутагдлыг засч сайжруулах чиглэлээр дүгнэлт, зөвлөмж өгөх зорилгоор Санхүүгийн хяналт, аудитын албаны Санхүүгийн хяналт шалгалтын улсын байцаагч Б.Батсайхан дотоод аудитыг хийсэн болно.

Цахим сүлжээнд байршуулах мэдээлэлийн хэрэгжилтэнд дотоод аудитыг дараах чиглэлээр явууллаа. Үүнд:

* Шилэн дансны тухай хуулийн 3 дугаар зүйлийн 3.1.1, 3.1.2, 3.1.3-д заасан байгууллагууд бүрэн хамрагдаж байгаа эсэх.
* Хуулийн 3 дугаар зүйлийн 3.1.1, 3.1.2, 3.1.3-д заасан байгууллагууд 6 дугаар зүйлд заасан мэдээллийг мэдээлж байгаа эсэх.
* Хуулийн 4 дүгээр зүйлийн заалтад заагдсан зарчмуудыг мөрдөж байгаа эсэх.

Дотоод аудит хийх бэлтгэл ажлын хүрээнд Шилэн дансны 2021 оны 2 дугаар улиралд цахим сүлжээнд байршуулсан мэдээллийн үйл ажиллагааны хэрэгжилтэнд шалгалтыг хийж, гарч байгаа зөрчил дутагдлыг бууруулахад Төсвийн ерөнхийлөн захирагчийн харъяаны төсвийн болон орон нутгийн өмчит хуулийн этгээд хэрхэн ажиллаж байгааг тодорхойлон түүнээсээ аудит хийх горимуудаа сонгон ажилласан.

Цахим мэдээллийн дагуу холбогдох баримтуудад хяналт, шалгалтыг зохион байгуулан Төсвийн болон Нягтлан бодох бүртгэлийн тухай хууль, Шилэн дансны тухай хуулиудтай холбогдох журмуудтай хэрхэн нийцэж байгаа байдалтай танилцаж тулгарч буй асуудлуудыг дүгнэх, эрсдэлээс урьдчилан сэргийлэх, илэрсэн зөрчил дутагдлыг засч сайжруулах чиглэлээр зөвлөмжийг өгч ажиллалаа.

**Хоёр. АУДИТЫН ЗОРИЛГО БА ЦАР ХҮРЭЭ**

**2.1 Аудитын зорилго**

Шилэн дансны цахим сүлжээнд байршуулсан мэдээллийг Төсвийн тухай хуулийн 69.1-69.2-д заасан заалтын хүрээнд, Шилэн дансны тухай хуулийн 8 дугаар зүйлийн 8.1, 8.3 дах заалтыг үндэслэн үйл ажиллагааны төлөвлөгөөний дагуу хийлээ. Улс, орон нутгийн төсөв, улсын болон орон нутгийн өмчийн хөрөнгийг үр ашигтай захиран зарцуулах, нээлттэй, ил тод, ойлгомжтой байх, түүнд олон нийт хяналт тавих зорилгоор цахим сүлжээнд байршуулж байгаа мэдээллийн үнэн зөвд үнэлэлт дүгнэлт өгөхөд оршино.

**2.2 Аудитын цар хүрээ**

Цахим сүлжээнд байршуулах мэдээллийн хэрэгжилтэнд дотоод аудитыг дараах чиглэлээр явууллаа. Үүнд:

* Шилэн дансны тухай хуулийн 3 дугаар зүйлийн 3.1.1, 3.1.2, 3.1.3-д заасан байгууллагууд бүрэн хамрагдаж байгаа эсэх.
* Хуулийн 3 дугаар зүйлийн 3.1.1, 3.1.2, 3.1.3-д заасан байгууллагууд 6 дугаар зүйлд заасан мэдээллийг мэдээлж байгаа эсэх.
* Хуулийн 4 дүгээр зүйлийн заалтад заагдсан зарчмуудыг мөрдөж байгаа эсэх.

Дээрх эрх зүйн баримт бичгийн хүрээнд заасны дагуу аудитын дүн, дүгнэлтэд дэмжлэг болох нотлох зүйлс, холбогдох тайлан, мэдээ судалгааг ажлын баримт материалд хавсаргав.

**Гурав. АУДИТЫН ҮР ДҮН**

***Асуудал 1.*** Шилэн дансны цахим сүлжээнд байршуулсан мэдээллийн үйл ажиллагаатай танилцах;

***Шалгуур:***

1. Төсвийн болон Нягтлан бодох бүртгэлийн тухай хуулийг мөрдлөг болох.
2. “Төрийн болон орон нутгийн өмч хөрөнгөөр бараа ажил, үйлчилгээ худалдан авах тухай хууль”, ”Шилэн дансны тухай” хууль, “Мэдээллийн ил тод байдал ба мэдээлэл авах эрхийн тухай” хуулиуд болон цахим сүлжээнд байршуулах мэдээлэлтэй холбогдон гарсан хууль, дүрэм, заавар, журмуудын заалтыг хэрэгжүүлсэн байх.

***Бодит нөхцөл байдал:***

***Нэг.*** ***Шилэн дансны тухай хуулийн 3.1.1-д заасан этгээдүүд Шилэн дансны цахим хуудсаа нээлгэсэн байдал.***

**1.1** Орон нутгийн төсвийн болон орон нутгийн өмчит хуулийн этгээдүүд шилэн дансны цахим хуудсаа нээлгэсэн байна.

**Шилэн дансны цахим хуудас нээлгэсэн судалгаа** хүснэгт 1

|  |  |  |  |  |  |  |
| --- | --- | --- | --- | --- | --- | --- |
| **Төсвийн ерөнхийлөн захирагч** | **Байгууллагын төрөл** | **Байгууллагын тоо** | **Цахим хуудас**  **Нээгдсэн** | **Нээх ёстой** | **илүү +**  **дутуу –**  **цахим хуудас** | |
| **15 сум** | **ТШЗ** | 97 | 97 | 97 | +2 | |
| **ТЕЗ** | 15 | 15 | 15 |  | |
| **Аймаг** | **ТШЗ** | 15 | 15 | 15 | +3 | |
| **ТЕЗ** | 1 | 1 | 1 |  | |
| **ОНӨҮГ** | **ААТ** | 15 | 15 | 15 | |  |
|  |  |  |  |  | |  |
| **Нийт дүн** | | 143 | 143 | 143 | |  |

**1.2** ***Шилэн дансны нэгдсэн цахим хуудсанд төрийн өмчит үйлдвэрийн газруудын мэдээлэл байршуулсан байдал.***

Дээд шатны байгууллагад мэдээллээ нэгтгэн шилэн дансны цахим сүлжээнд мэдээлдэг.

**1.3** ***Хяналтын багц буюу түүнээс дээш хэмжээний хувьцааг нь төр, орон нутаг болон тэдгээрийн нэгдмэл сонирхолтой этгээд эзэмшиж байгаа компани.***

Дундговь аймгийн хэмжээнд шилэн дансны тухай хуулийн 3 дугаар зүйлийн 3.1.3-т “Хяналтын багц буюу түүнээс дээш хэмжээний хувьцааг нь төр, орон нутаг болон тэдгээрийн нэгдмэл сонирхолтой этгээд эзэмшиж байгаа компани” гэсэн заалтад хамаарах байгууллага байхгүй.

**1.4 *Төрийн чиг үүрэгт хамаарх ажил, үйлчилгээг хууль тогтоомж, гэрээний үндсэн дээр гүйцэтгэгч.***

Мал эмнэлгүүд хамаарагдана.

***Хоёр****.* ***Шилэн дансны тухай хуулийн 6 дугаар зүйлд заасан мэдээллийг цахим сүлжээнд байршуулсан байдал.***

**2.1**. “Шилэн дансны цахим хуудсанд тавигдах мэдээллийн агуулга, нийтлэг стандартыг тогтоох тухай журам”-ын 8.1-д “Шилэн дансанд мэдээлэл тавьсан албан тушаалтан, тухайн асуудал хариуцсан нэгж нь байршуулсан мэдээллээ улирал бүр төсвийн ерөнхийлөн захирагчийн дотоод аудитын албанд дараа сарын 15-ны дотор тайлагнана” гэж заасан боловч цахим сүлжээнд мэдээллээ хоцроож байршуулдаг, мэдээлдэггүй, дээд газартаа илгээдэггүй зөрчлүүд гарсаар байна.

Хагас жилийн шилэн дансны мэдээллийг ГБХЗХГ, аймгийн ТХДЖТ, ИТХ, ЗДТГ, Хот тохижуулах газар, Сум дундын ойн анги, БОАЖГ, Дундговь Ус, аймгийн эм эргэлтийн сан, Орон нутгийн өмчийн газар, Хулд сумын эм эргэлтийн сан, Дэрэн сумын ЭШТҮ ОНӨҮГ, Адаацаг, Өлзийт сумууд, мэдээллээ дээд байгууллагадаа дамжуулан илгээгээгүй байна.

Шилэн дансны тухай хуулийн дагуу орон нутгийн өмчит төсвийн байгууллага, ОНӨҮГ-ууд байршуулах нийт 10884 мэдээллээс 89.4 хувь буюу 9730 мэдээлийг хугацаанд нь, 5.2 хувь буюу 566 мэдээллийг хугацаа хожимдуулж, 5,4 хувь буюу 588 мэдээллийг цахим сүлжээнд байршуулж мэдээлээгүй байна. Нийт мэдээлэх мэдээний гүйцэтгэл 94.6 хувьтай байна. /Хугацаандаа мэдээлсэн бол 1 оноо, хугацаа хоцроосон бол 0,5 оноо, мэдээлээгүй бол 0 гэсэн үнэлгээгээр үнэлхэд 91 хувьтай байна/. /Хүснэгт 1/

***Гурав.* *Шилэн дансны мэдээллийг энэ хуулийн дагуу иргэн, олон нийтэд хүргэх үүргийн талаар.***

Санхүүгийн хяналт аудитын албанаас Засгийн газрын 29 дүгээр тогтоолоор баталсан журмын 8.1 дэх заалтын дагуу шалгалтанд хамрагдсан байгууллага бүрт шалгалт хийсэн тухай, Шилэн дансны талаар гарч байгаа зөрчил дутагдлын талаар мэдээлэл хийн танилцуулж байгууллагын цахим сүлжээнд байршуулан ажиллаа.

ТЕЗ-ийн харъяаны байгууллагуудын 2021 оны хагас жилийн мэдээлэл оруулсан байдлыг үзэхэд нийт сумын хэмжээнд 90.9 хувийн гүйцэтгэлтэй байна. Графикаар үзүүлбэл:

1. **Сумдын төсвийн байгууллагууд**

1. **ТЕЗ-ийн харъяаны аймгийн төсвийн байгууллагууд**

Шилэн дансны нийт гүйцэтгэл 93 хувь

1. **ОНӨҮГазар**

***Дөрөв.* Шилэн дансны тухай хуулийн 8.2-т заасан этгээд шилэн дансны хэрэгжилтэнд хяналт тавьж ажиллах талаар.**

***4.1* *Шилэн дансны тухай хуулийн 8 дугаар зүйлийн 8.2-т шилэн дансны үйл ажиллагаанд дотоод хяналтыг Төсвийн тухай хуулийн 69 дүгээр зүйлд заасны дагуу төсвийн ерөнхийлөн захирагч хэрэгжүүлнэ.***

Энэхүү хуулийн заалтын хүрээнд Төсвийн ерөнхийлөн захирагчийн харъяаны байгууллагуудын 2021 оны шилэн дансны цахим хуудсанд байршуулсан мэдээлэлд шалгалтыг тайлант хугацааны төлөвлөгөөнд тусгасаны дагуу хийж гүйцэтгэлээ. Улирлын тайланг Монгол Улсын Засгийн Газрын 2016 оны 29 дүгээр тогтоолоор баталсан “Шилэн дансны цахим хуудсанд тавих мэдээллийн агуулга, нийтлэг стандартыг тогтоох журам”-ын 8 дугаар зүйлийн 8.1-д “Шилэн дансанд мэдээлэл тавьсан албан тушаалтан, тухайн асуудал хариуцсан нэгж нь байршуулсан мэдээллээ улирал бүр төсвийн ерөнхийлөн захирагчийн дотоод аудитын албанд дараа сарын 15-ны дотор тайлагнана” гэсэн заалтын дагуу мэдээллээ байршуулсан байдалд цахимаар шалгалт хийхэд мэдээллийг хугацаа хоцроодог, мэлээлэл оруулдаггүй зөрчил байсаар байна.

***Дүгнэлт:***

1. Аймаг, сумдын ИТХ, багийн иргэдийн Нийтийн хурал хуулинд заасан хяналтын үүргээ хэрэгжүүлэхгүй байна.

2. Байгууллагууд тодруулга өгөх албан тушаалтны нэр, холбоо барих утсыг оруулсан боловч солигдсон тохиолдолд мэдээллийг шинэчлээгүй зөрчил байна. Жишээ нь: /Хулд сумын төсвийн ерөнхийлөн захирагч/

Дундговь аймгийн ТЕЗийн харъяаны байгуулагуудын шилэн дансны хуулийн хэрэгжилт 91 хувьтай байна.

**Зөвлөмж:**

**Аймаг, сумдын иргэдийн төлөөлөгчдийн хуралд**

Аймаг, сумдын ИТХ, иргэдийн нийтийн хурал хуулинд заасан хяналтыг бүрэн хэрэгжүүлж ажиллах.

**Аймаг, сумдын Засаг дарга нарт**

1. Шилэн дансны тухай хуулийн 8.2-д заасны дагуу хяналтыг хэрэгжүүлж ажиллах.

2. Аймаг, сумдын мэдээлэл хариуцсан албан тушаалтан нарын ажлын байрны тодорхойлолтонд шилэн дансны мэдээллийг цахим сүлжээнд байршуулах талаар тусгаж гүйцэтгэлийг хянаж ажиллахыг ЗДТГ-ын дарга нарт үүрэгжүүлэх.

3. Шилэн дансны тухай хуулийн 3 дугаар зүйлийн 3.1.4, 3.1.5-д заасан заалтад хамаарах байгууллагуудад Улс орон нутгийн төсвийн хөрөнгөөр тендер шалгаруулах болон ажил үйлчилгээ гүйцэтгүүлэх гэрээ байгуулахдаа шилэн дансны цахим хуудсанд хуулийн дагуу мэдээллийг оруулах талаар тусгаж, гэрээг дүгнэхдээ мэдээлэл оруулсан байдалд хяналт тавьж байх.

4. 80%-иас доош дүгнэгдсэн Сум, байгууллагуудын дарга нар мэдээллийн ил тод байдлыг бүрэн хангаж ажиллах.

ТАНИЛЦУУЛГА БИЧСЭН:

САНХҮҮГИЙН ХЯНАЛТ ШАЛГАЛТЫН УЛСЫН АХЛАХ

БАЙЦААГЧ С.БАРХАСМАА

САНХҮҮГИЙН ХЯНАЛТ ШАЛГАЛТЫН

УЛСЫН БАЙЦААГЧ Б.БАТСАЙХАН